Λας Λομίτας

Η Λας Λομίτας () είναι μικρή πόλη και δήμος της βόρειας Αργεντινής, στην κεντρική περιοχή της Επαρχίας Φορμόσα, στον Νομό ή Διαμέρισμα Πατίνιο. Στην απογραφή του 2010 η πόλη είχε πληθυσμό 12.399 κατοίκους ενώ σε εκείνη του 2001 είχε 10.354 κατοίκους. Η πόλη εξυπηρετείται από το αεροδρόμιο «Αλφέρες Αρμάντο Ροδρίγες».

Κλίμα
Η Λας Λομίτας έχει υγρό υποτροπικό κλίμα (Cwa κατά Köppen), παρόμοιο με άλλες περιοχές του Γκραν Τσάκο. Κατέχει τον τίτλο της θερμότερης πόλεως σε ολόκληρη την Αργεντινή, με μέση ετήσια θερμοκρασία 22,8 °C. Και όμως, η θερμοκρασία μπορεί να πέσει και κάτω από τους 0 °C όταν διέρχονται ψυχρά μέτωπα, καθώς η θάλασσα είναι μακριά (ηπειρωτικός χαρακτήρας του κλίματος), έστω και αν γενικώς οι χειμώνες είναι ήπιοι. Συγκεκριμένα, σε έναν μέσο χειμώνα η Λας Λομίτας υφίσταται 8,5 ημέρες με (πρωινό) παγετό. Τα καλοκαίρια είναι πολύ πιο υγρά, με τις περισσότερες βροχοπτώσεις. Κατά τον θερμότερο μήνα του έτους, τον Ιανουάριο, η μέση μέγιστη θερμοκρασία είνα 34,8 °C, με απόλυτο «ρεκόρ» τους 46,0 °C, που σημειώθηκε όμως μήνα Νοέμβριο. Η ελάχιστη θερμοκρασία που σημειώθηκε μετά το 1960 στην πόλη ήταν -5,9 °C, στις 19 Ιουλίου 1975. Η μέση σχετική υγρασία όλο το έτος είναι 69,9%, ενώ η μέση ετήσια βροχόπτωση ανέρχεται σε 862,5 mm, με 86 ημέρες βροχής.

Παραπομπές

Εξωτερικοί σύνδεσμοι


Λας Λομιτας